CELEX: 32005D0494
Language: fi
Date: 2005-07-08 00:00:00
Title: 2005/494/EY: Komission päätös, tehty 8 päivänä heinäkuuta 2005, eläinten terveyttä koskevista suojatoimenpiteistä afrikkalaista sikaruttoa vastaan Sardiniassa, Italiassa, tehdyn komission päätöksen 2005/363/EY muuttamisesta (tiedoksiannettu numerolla K(2005) 2110)   (ETA:n kannalta merkityksellinen teksti)

13.7.2005   
            
            
               FI
            
            
               Euroopan unionin virallinen lehti
            
            
               L 182/26
            
         KOMISSION PÄÄTÖS,
   tehty 8 päivänä heinäkuuta 2005,
   eläinten terveyttä koskevista suojatoimenpiteistä afrikkalaista sikaruttoa vastaan Sardiniassa, Italiassa, tehdyn komission päätöksen 2005/363/EY muuttamisesta
   (tiedoksiannettu numerolla K(2005) 2110)
   (ETA:n kannalta merkityksellinen teksti)
   (2005/494/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
   ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (3) ja erityisesti sen 4 artiklan 3 kohdan,
   sekä katsoo seuraavaa:
   
               (1)
            
            
               Suojatoimenpiteistä afrikkalaista sikaruttoa vastaan Sardiniassa, Italiassa 2 päivänä toukokuuta 2005 tehdyn komission päätöksen 2005/363/EY (4) tarkoituksena oli reagoida afrikkalaisen sikaruton esiintymiseen Nuoron provinssissa ja osassa Sassarin provinssia Sardinian alueella.
            
         
               (2)
            
            
               Italia on tiedottanut komissiolle kyseisen taudin kehityksestä Sassarin ja Oristanon provinsseissa Italiassa.
            
         
               (3)
            
            
               Päätöksen 2005/636/EY 5 artiklan 2 kohdan b alakohdan i alakohdassa tarkoitettuihin Sardinian alueisiin, joihin ei sovelleta kyseisessä artiklassa säädettyä poikkeusta, jolla annetaan Italian viranomaisille lupa sallia sianlihan lähettäminen tietyin edellytyksin, olisi lisättävä Orestanon provinssi ja Calangianuksen, Sant'Antonio di Galluran ja Teltin kunnat Sassarin provinssissa.
            
         
               (4)
            
            
               Päätös 2005/363/EY olisi sen vuoksi muutettava vastaavasti.
            
         
               (5)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Korvataan päätöksen 2005/363/EY liite I tämän päätöksen liitteellä.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 8 päivänä heinäkuuta 2005.
      
         
            Komission puolesta
         
         Markos KYPRIANOU
         
            Komission jäsen
         
      
   
   
      (1)  EYVL L 395, 30.12.1989, s. 13. Direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2004/41/EY (EUVL L 157, 30.4.2004, s. 33; oikaisu EUVL L 195, 2.6.2004, s. 12).
   
      (2)  EYVL L 224, 18.8.1990, s. 29. Direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2002/33/EY (EYVL L 315, 19.11.2002, s. 14).
   
      (3)  EYVL L 18, 23.1.2003, s. 11.
   
      (4)  EUVL L 118, 5.5.2005, s. 39.
   
      LIITE
      
         
            ”LIITE I
            Päätöksen 5 artiklan 2 kohdan b alakohdan i alakohdassa tarkoitetut Sardinian alueet:
            
                     
                        a)
                     
                     
                        Nuoron provinssin koko alue.
                     
                  
                     
                        b)
                     
                     
                        Sassarin provinssin seuraavien kuntien alueet: Alà dei Sardi, Anela, Banari, Benetutti, Bessude, Bonnanaro, Bono, Bonorva, Borutta, Bottidda, Buddusò, Bultei, Burgos, Cheremule, Cossoine, Esporlatu, Giave, Illorai, Ittireddu, Mores, Nughedu di San Nicolò, Nule, Pattada, Siligo, Thiesi, Torralba, Calangianus, Sant'Antonio di Gallura, Telti.
                     
                  
                     
                        c)
                     
                     
                        Oristanon provinssin koko alue.”